**EZT CSINÁLJA BÁRKI UTÁNUK: ELKÉPESZTŐ, AMIT A TOYOTA ÉS A LEXUS A HAZAI PIACON MŰVEL**

**Kétségkívül Magyarországon is beköszöntött a környezetbarát, alacsony fogyasztást és üzemben tartási költséget kínáló hibrid autók aranykora: a piaci legszélesebb hibrid modellportfólióját kínáló, és a hazai hibrid értékesítések mintegy négyötödét kitevő Toyota és Lexus megdöbbentő hazai értékesítési sikerei legalábbis erre engednek következtetni.**

**Míg ugyanis az idei év első 9 hónapjában a magyarországi személyautó és haszongépjármű piac mindössze 13,05%-al bővült, a világ legzöldebb és leginnovatívabb autógyártójának tartott Toyota 51,9%-al, prémium márkája, a világ vezető prémium hibrid autómárkájaként aposztrofált Lexus 64,6%-al növelte hazai értékesítéseit.**

Hazánkban talán kevéssé közismert, hogy a környezetarát, [a hagyományos benzines hajtást az elektromos hajtással kombináló hibrid technológiát](https://www.toyota.hu/hybrid-innovation/index.json?gclid=EAIaIQobChMIhpyW5aXK1gIVWc-yCh1nCQ7eEAAYASAAEgKE5_D_BwE&gclsrc=aw.ds&dclid=CML99OalytYCFdAaGwodPh4OpQ) 20 évvel ezelőtt világhódító útjára indító [Toyota](http://www.toyota.hu/), és prémium márkája, a [Lexus](http://www.lexus.hu/) együtt immár több, mint 11 millió hibrid autót értékesített világszerte (mintegy 10 millió Toyota és 1 millió Lexus): ez nagyságrendileg négyszerese annak, amennyi hibrid és elektromos autót a többi autógyártónak eddig együttesen sikerült eladnia.

A Toyota által két évtizede elindított hibrid forradalom – amely magával hozta az elektromos autók és [a hidrogén üzemanyagcellás autók](https://www.toyota.hu/world-of-toyota/articles-news-events/2014/new-toyota-mirai.json) fejlesztését is – beérni látszik, ezt pedig a környezetre kiemelten káros dízel autóktól – részben a dízel botrány hatására, részben a számos európai nagyvárosból a dízel autók kitiltását célzó szabályos tervezett bevezetése okán – tapasztalható rohamos elfordulás csak még inkább felgyorsítja. Az pedig nem meglepő, hogy ennek a hibrid technológia fejlesztésében valamennyi versenytársával szemben évtizedes előnnyel rendelkező Toyota és Lexus a legfőbb nyertese, különösen, hogy ez a két márka kínálja a piac legszélesebb hibrid modellportfólióját (világszerte 34, Európában 16 modell) a városi kisautó [Toyota Yaristól](https://www.toyota.hu/new-cars/uj-yaris/index.json) a prémium szupersportkupé [Lexus LC-ig](https://www.lexus.hu/car-models/lc/lc-500h/#Introduction).

Mindez persze a hazai piacon is megfigyelhető: a két márka az elmúlt két évben szó szerint megdöbbentő piaci sikereket ér el, amiben nem kis szerepe van annak, hogy a meglepő módon a forradalmi technológia iránt korábban nyitó magánügyfelek mellett immáron a korábban konzervatívabbnak bizonyuló vállalati felhasználók is egyre nagyobb mértékben nyitnak a környezetbarát és nem utolsó sorban rendívül alacsony üzemben tartási költségeket kínáló technológia felé, és céges flották egész sora állt át az elmúlt időszakban a hibrid hajtásra.

Hogy mindez hogyan néz ki számokban? Az idei évben január ás szeptember között a Toyota hónapról hónapra értékesítési rekordokat döntve 51,9%-al növelte magyarországi értékesítéseit az előző év azonos időszakához képest, miközben a hazai piac mindössze 13,05%-al bővült. A piaci bővülés üteménél négyszer gyorsabb növekedés természetesen a márka piaci részesedésében is meglátszik: a Toyota a tavaly ebben az időszakban elért 5,5%-ról 7,4%-ra növelte magyarországi piaci részesedését, a páratlan, 1,9 százalékpontos részesedés növekedés révén pedig a márkák rangsorában a negyedik helyig menetelt előre. Ilyen mértékű értékesítés és piaci részesedés növekedéssel az autómárkák hazai TOP10-es rangsorában egyetlen más autógyártó sem büszkélkedhet.

A Lexus szereplése a magyarországi prémium autó piacon hasonlóképpen lenyűgöző: miközben január és szeptember között hazánkban 18%-al talált több luxusautó gazdára, mint a tavalyi év azonos időszakában, a japán luxusautó márka 65%-al növelte értékesítéseit, a piaci bővülés üteménél több, mint háromszor gyorsabb növekedésnek köszönhetően pedig 1,5 százalékponttal, 5,2%-ra növelte részesedését a prémium autók piacán. Beszédes, hogy a prémium piac TOP5 szereplője közül egyetlen márka sem számolhat be hasonló arányú értékesítés növekedésről, mint a jelenleg a prémium márkák rangsorában ötödik helyen álló Lexus.

*„A Toyota és a Lexus európai és hazai szárnyalásának titka kétségkívül a piac legszélesebb környezetbarát hibrid modellportfóliójának sosem látott sikere: az elmúlt időszakban a technológiát már korábban is favorizáló környezettudatos magánügyfelek mellett az alacsony üzemben tartási költségeket és a flottájuk környezetbarát voltát egyaránt hangsúlyosnak tartó flották egész sora döntött a Toyota és a Lexus hibrid modelljei mellett.”* – fogalmaz Varga Zsombor, a Toyota és a Lexus márkák magyarországi kommunikációért felelős vezetője.

*„Abban, hogy január és szeptember között átlagosan óránként egy Toyota és naponta két Lexus talált gazdára, fontos szerepe van annak, hogy nem egy modellünk szegmensének legnépszerűbb autója (például a Yaris városi kisautó, vagy épp a Verso egyterű), de a Toyota esetében egy modell önmagában is kiemelésre érdemes: a csupán tavaly év végén bemutatott, vadonatúj, a márka számára egészen új ügyfélkört megszólító kategóriateremtő C-HR a tavalyi év azonos időszakához viszonyított növekedésünknek önmagában 29%-át adja, e modell nélkül a Toyota ma nem lehetne a negyedik legnépszerűbb autómárka Magyarországon.”* – avat be a szakember.

*„Volumen szempontjából ugyan hazánkban nem jelentősek, de a Toyota imázsa szempontjából épp ilyen fontos szerepe van a* [*GT86*](https://www.toyota.hu/new-cars/gt86/index.json) *sportkupénak, a* [*Yaris GRMN*](https://www.toyota.hu/new-cars/yaris/yaris-grmn.json) *sportautónak, vagy épp az év végén megújuló terepjáró legenda* [*Land Cruisernek*](https://www.toyota.hu/new-cars/land-cruiser/index.json) *(amiből egyébiránt Európában több talál gazdára, mint az egyterű szegmens legnépszerűbb darabjának számító Versoból). A Lexus márka esetében hasonló szerepet tölt be az* [*RC kupé*](https://www.lexus.hu/car-models/rc/rc-300h/#Introduction) *vagy a nyár végétől már hazánkban is rendelhető, elképesztő várakozások övezte* [*LC szupersport kupé*](https://www.lexus.hu/car-models/lc/lc-500/#Introduction)*. A* [*kompakt CT*](https://www.lexus.hu/car-models/ct/ct-200h/#Introduction) *értékesítései várhatóan a modell új generációjának év végi idei érkezésével pörögnek majd fel, az év második felének legizgalmasabb modellje ugyanakkor kétségtelenül a várhatóan decemberben érkező, ám már most rendelhető* [*LS luxus szedán*](https://www.lexus.hu/lexus-today/the-new-ls/#Introduction) *lesz, amely gyakorlatilag újraírja a luxusautó fogalmát. A Lexus értékesítéseknek emellett reményeink szerint további lendületet ad majd a márka napokban Szegeden megnyílt második magyarországi márkakereskedése.”* – teszi hozzá Varga Zsombor.

Az év első 9 hónapjában egyébiránt a Toyota hazai értékesítéseinek közel egyharmadát, a Lexus esetében pedig mintegy 93%-ot tették ki a környezetbarát hibrid modellek. Év eleje óta a legnépszerűbb Toyota modelleknek Magyarországon egyébiránt az áprilistól megújult, hibrid hajtással is elérhető szegmenselső [Yaris](https://www.toyota.hu/new-cars/yaris/index.json) (a Toyota hazai értékesítéseinek 19,3%-a), a tavaly óta hibrid változatban is rendelhető, és azóta minden korábbinál népszerűbb [RAV4](https://www.toyota.hu/new-cars/rav4/index.json) (14%), a flottapiacot a hibrid meghajtás révén újrarajzoló [Auris](https://www.toyota.hu/new-cars/auris/index.json) (13,8%), a hazai pickup szegmens eladásainak közel egyharmadát kitevő [Hilux](https://www.toyota.hu/new-cars/hilux/index.json) (12%), az évek óta a világ legnépszerűbb autójának bizonyuló [Corolla](https://www.toyota.hu/new-cars/corolla/index.json) (11%), a szintén hibrid meghajtással hódító vadonatúj [C-HR](https://www.toyota.hu/new-cars/new-chr/index.json#/hu/) (10,8%), és az egyterű szegmens nagy favoritja, a [Verso](https://www.toyota.hu/new-cars/verso/index.json) (9,6%) bizonyultak. A Lexus esetében továbbra is a már a tavalyi év slágerének számító [NX](http://www.lexus.hu/car-models/nx/nx-300h/#Introduction) (a Lexus hazai értékesítéseinek 49%-a) és [RX](http://www.lexus.hu/car-models/rx/rx-450h/#Introduction) (34%) SUV modellek vitték a prímet, de az idén megújult [IS](http://www.lexus.hu/car-models/is/is-300h/#Introduction) (8,5%) és a [GS](http://www.lexus.hu/car-models/gs/gs-450h/#Introduction) (5,6%) luxus szedán is jól teljesített.

###

**További információ:**

**Varga Zsombor**

PR manager

Toyota Central Europe Kft.

Tel.: +36-70-4000-990

E-mail: [zsombor.varga@toyota-ce.com](mailto:zsombor.varga@toyota-ce.com)